Mavzu: Somondan applikatsiya usulida hayvonlar, gullar, jonivorlar shaklini yasash

Sana__________ 
Darsning maqsadi. Ta`limiy:  Milliy dastur  asosida dars o`tish.  Tabiiy materiallardan applikatsiya yasash,   somondan o’yinchoqlar  yasashni o’rgatish. F.k.1. tabiiy va turli materiallarni bir-birida farqlay oladi; 
Tarbiyaviy:  O`quvchilarni ilm olishga qiziqtirish. Mehnatsevarlik va halollikka o'rgatish. F.k.2. o‘z mehnat harakatlarini o‘quv topshiriqlari asosida muntazam takrorlay oladi; T.k.4.sinfda va oilada o‘z o‘rniga ega bo‘lish. 
Rivojlantiruvchi:  O`quvchilarni guruhda ishlash, yangi mavzuni guruhda munozara orqali anglab yetish ko‘nikmasini shakllantirish. T.k.2. buyumlar yasashni yangi usullarini izlab topish. T.k.3. texnologiya fani orqali ijodiy qobiliyatini rivojlantirish. 
Darsning turi. Yangi bilim beruvchi. 
Darsning metodi. Amaliy tushuntirish.

Darsning jihozi. Somon, yelim, qaychi, qalam, bo`yoqlar,  cho`tkalar, taglik qogo`z, yoki klyonka, narsaning namunasi.
Darsning borishi.

	T/R
	Bo’limlar
	Vaqti

	1
	Tashkiliy qism
	3 daqiqa

	2
	O`tgan mavzuni mustahkamlash
	5 daqiqa

	3
	Yangi mavzu bayoni
	15 daqiqa

	4
	Yangi mavzuni mustahkamlash
	10 daqiqa

	5
	O`quvchilarni rag`batlantirish. Darsni yakunlash.
	10 daqiqa

	6
	Uyga vazifa
	2 daqiqa

	Jami
	45 daqiqa


I.Tashkiliy  qism.  Salomlashish,   davomatni  aniqlash,  o’quvchilarni  darsga   tayyorgarligini  tekshirish.

II. O’tgan  darsda   berilgan  uyga  vazifani  tekshirish  va   o’quvchilarni  baholash.

1.Mehnat  haqida  maqollar  ayting.              
2.Xavfsizlik  qoidalarini  aytib  bering.

II. Yangi  mavzuning bayoni: O’zbekiston  tabiiy   resurslar, foydali  qazilmalar, o’simliklar  va  qushlarga  boy   o’lkadir. Respublikaning   bu  tabiiy    boyliklari  sanoatda, turmushda   foydalaniladigan   xomashyo   bo’lishi  bilan    bir   qatorda   mehnat darslarida  bajariladigan   ishlar   uchun  tabiiy  material   bo’lib   ham  xizmat   qiladi. Mehnat   darslarida   o’simliklar   shoxlari,  ildizlari,   barglari, o’simlik    sabzavot,  meva,  hamda   rezavorlar, o’simliklarning   urug’lari, qushlarning  patlari,paxta  chanog’i ,  boshoqlar  somoni,   o’t  poyasi  kabilardan  mahalliy  material   sifatida   foydalaniladi.

O`qituvchi dars  boshida o`quvchilar  tomonidan yasalgan bir nechta applikatsiyalarni ko`rsatadi. Bolalar  diqqat bilan  ko`rib chiqishadi. O`qituvchi  bugungi dars  mavzusini  e`lon qiladi. O`quvchilar  darsga  tayyorlanib kelishgan bo`ladi.

Bolalar, siz 1-2-sinflarda  tabiatda uchraydigan materiallardan turli o'ymchoqlar, sovg'alar tayyorlagansiz.

Qanday o'yinchoqlar yasaganingizni bir eslab ko'ring-chi.

Bu o'yinchoqlar qanday materiallardan yasalgan edi?

 O'yinchoq yasash uchun tabiatda juda materiallar ko'p. Ular sizning mohir qo'llaringizda ajoyib narsalarga aylanishi mumkin. Bu materiallarni yig'ish uchun o'qituvchingiz bilan sayrga chiqing.Ishni bajarish o`qituvchining bosqichma  bosqich tushuntirishi asosida olib boriladi. O`qituvchi  dars  davomida o`quvchiga yordam berib boradi

	Yangi mavzu somondan applikatsiya yasash uchun somonni ota-onangiz yoki o’qituvchingizning ko’magida tayyorlab oling.


Somonni applikatsiya yasash uchun tayyorlash bosqichlari:

· 1. Somonni kerakli bo’laklarga bo’lib olish.

· 2. Qaychi yordamida somonni keraksiz bo’laklarini olib tashlash.

· 3. Somonni maxsus idishchaga joylaymiz.

· 4. Ushbu bosqich kattalar yordamida amalga oshiriladi. Somonni olov yordamida idishda isitib malum muddatda qizg’ish tus olgancha olovda qizitiladi.

· 5. Maxsus qo’lqop bilan idishni olovdan olib suv yordamida sovutiladi. 
· 6. Somon yaxshilab quritiladi.

· 7. So’ngra dazmol bilan tekislanib chiqiladi. 
· 8. Taglik qog’ozga somonlar qo’yilib bir-biriga ehtiyotkorlik bilan yelimlanadi.

· 9. Somonga kerakli o’yinchoqning tasviri tushiriladi va qaychi yordamida o’yinchoq shakli kesib olinadi.

· 10. Somondan yasalgan o’yinchoq tayyor bo’ldi. Mustaqil yasab ko`ring.

IV.  Yangi  mavzuni  mustahkamlash. O’tilgan mavzu yuzasidan savol-javob o’tkazish.

1. Mehnat ta’limi darsida foydanish mumkin bo’lgan tabiatdan olinadigan materiallar haqida suhbat o’tkazish.

2. “Somon nimadan olinadi?” mavzusida davra suhbati o’tkaziladi.



V.  Dars  jarayonida  faol  qatnashgan   o’quvchilarni  rag’batlantirish  va  baholash. O'quvchilar baholab boriladi . Savollarga ijodiy yondashib javob bergan va yuqori baho olgan  o'quvchilar rag'batlantiriladi. 

VI. Uyga  vazifa.  Somonni applikatsiya yasash uchun tayyorlashni ota-ona ko’magida o’rganib kelish. Somondan turli tuman o’yinchoqlar yasab kelish.

